b'\n_START_ARTICLE_\nTeam Wiesenhof-Felt\n_START_SECTION_\nHistorie\n_START_PARAGRAPH_\nHelt fra 1991 deltok laget i ungdoms- og juniorritt under navnet Verein RV Berlin 1888, men det var f\xc3\xb8rst i 2003 at et profflag ble opprettet. Da fikk teammanageren Jochen Hahn tildelt profflisens, og det nye laget fikk navnet Winfix Techem. Laget havnet i UCIs kategori 3, noe som innebar mulighet for \xc3\xa5 delta i UCI-proffritt.\n_START_SECTION_\nSesongen 2003\n_START_PARAGRAPH_\nLagets f\xc3\xb8rste sesong ble en stor suksess. Winfix Techem fikk delta i 5 proffritt blant andre Sachsen-Tour, Hessen-Rundfahrt og Rheinland-Pfalz-Rundfahrt, samt flere endagsritt._NEWLINE__NEWLINE_I Rund um K\xc3\xb6ln tok laget en sensasjonell 6.-plass ved veteranen J\xc3\xb6rn Reuss. Mesteparten av laget bestod av unge ryttere, og den kanskje mest talentfulle av dem, Linus Gerdemann, vant b\xc3\xa5de det tyske U23 mesterskapet og U23 bundesligaen. For \xc3\xa5 kunne fortsette den sportslige utviklingen ble det startet arbeid med \xc3\xa5 finne nye sponsorer, og resultatet ble at Winfix \xc3\xb8kte satsingen samtidig som Arnolds Sicherheit kom inn som ny sponsor. Dette gjorde at laget kunne hente inn Raphael Schweda som teammanager,Marcel W\xc3\xbcst som presseansvarlig og seks nye ryttere.\n_START_SECTION_\nSesongen 2004\n_START_PARAGRAPH_\nP\xc3\xa5 grunn av det nye sponsoratet, skiftet laget navn til Winfix.de \xe2\x80\x93 Arnolds Sicherheit._NEWLINE__NEWLINE_Denne sesongen etablerte laget seg i tyske sykling. Linus Gerdemann vant nok en gang den tyske U23 tittelen og U23 Bundesligaen.\n_START_SECTION_\nSesongen 2005\n_START_PARAGRAPH_\nForan denne sesongen overtok Winfixs morselskap som sponsor, og laget skiftet derfor navn til Akud Arnolds Sicherheit. Som f\xc3\xb8lge av dette skiftet laget draktfarge fra bl\xc3\xa5-hvit til oransje. Som en f\xc3\xb8lge av UCIs omstrukturering av kategoriseringen av sykkelritt og sykkellag, ble Akud Arnolds Sicherheit en del av den nye kontinetal touren._NEWLINE__NEWLINE_Lagets suverent st\xc3\xb8rste seier p\xc3\xa5 dav\xc3\xa6rende tidspunkt kom i det tyske mesterskapet, da 18-\xc3\xa5ringen Gerald Ciolek utklasset Robert F\xc3\xb6rster og Erik Zabel i massespurten. I tillegg vant de blant annet Sparkassen-Giro i Bochum ved Lubor Tesar og en etappe i \xc3\x98sterrike rundt ved Gerhard Trampusch._NEWLINE__NEWLINE_Lagets gode resultater og profesjonelle opptreden gjorde at Wiesenhof fattet interesse for laget, og gikk inn som sponsor foran 2006 sesongen. Lagets nye navn ble Team Wiesenhof-Akud. Wiesenhof hadde frem til dette sponset et annet lag ved navn Team Wiesenhof, men dette laget ble oppl\xc3\xb8st i slutten av 2005. To av rytterne fra Team Wiesenhof ble med over til Team Wiesenhof-Akud: Lars Wackernagel og Steffen Radochla. Dessuten ble Jens Heppner, som i 2005 hadde syklet for laget, en del av ledelsen i Team Wiesenhof-Akud. Enkelte vil kanskje hevde at det pga dette var en slags fusjon mellom Team Wiesenhof og Akud Arnolds Sicherheit, men det er nok mer korrekt \xc3\xa5 si at Wiesenhof gikk inn som ny sponsor i Akud Arnolds Sicherheit og at noen av rytterne ble med sponsoren. For \xc3\xb8vrig gikk syv av Team Wiesenhofs ryttere til det nye laget Team Milram, s\xc3\xa5 det er kan hende mer korrekt \xc3\xa5 si at det gamle Team Wiesenhof ble en viktig del av Milram.\n_START_SECTION_\nSesongen 2006\n_START_PARAGRAPH_\nMed 19 seire ble denne sesongen den mest suksessrike i lagets historie. Triumfene kom b\xc3\xa5de i tyske og internasjonale ritt, og inkluderte etappeseire i Deutschland Tour og Fredsrittet. Spesielt Gerald Ciolek imponerte med \xc3\xa5 vinne VM i landevisritt for U23 og 3. etappe i Deutschland Tour i en massespurt foran Erik Zabel. Blant de andre seirene var Steffen Radochlas to etappeseire i Giro del Capo, Ciolek i Rund um die N\xc3\xbcrnberger Altstadt og Gerhard Trampuschs etappeseier i Bayern Rundfahrt._NEWLINE__NEWLINE_P\xc3\xa5 slutten av sesongen ble det klart at Akud ville trekke seg som sponsor, og Felt kom inn som ny co-sponsor.'